Ģertrūdes ielas teātris

Ģertrūdes ielas teātris (saīsinājumā ĢIT) ir laikmetīgās mākslas teātris Rīgā, kas piedāvā skatītājam pašmāju un ārvalstu mākslinieku un to apvienību veidotās teātra, dejas un starpdisciplinārās izrādes, koncertus un izstādes, kā arī piedalās citu ar mākslu un izglītību saistīto ideju īstenošanā.

ĢIT definētās vērtības: aktualitāte, jūtīgums, radoši meklējumi, drosme, atvērtība, profesionalitāte, pārdomāta mērķtiecība.

 Uzdevumi 
 Veicināt mākslinieciski augstvērtīgu, profesionālu, novatorisku un žanriski daudzveidīgu mākslas darbu radīšanu.
 Būt par vietu, kur satiekas aktieri, mākslinieki un režisori, kuriem ir savs redzējums par notiekošo, kā arī potenciāls kvalitatīvu darbu radīšanā.
 Veicināt Latvijas un ārvalstu profesionāļu sadarbības un apmaiņas projektus, tādā veidā radot jaunas mākslinieciskās un teorētiskās pieejas.
 Popularizēt laikmetīgās skatuves mākslu Latvijā.

 Vēsture 
 Telpu vēsture 
Ģertrūdes ielas 101a nams celts 1954. gadā Remontceltniecības pārvaldei nr. 2., tas atrodas 3. iekšpagalmā. Ēkā bija aktu zāle ar skatuvi, kas dekorēta padomju laiku tematikā. Kad pārvaldes vairs nebija, aktu zāle pārtapa par grāmatu bāzes literatūras glabātuvi. Nesen fotogrāfs Oļegs Zernovs šajās telpās bija ierīkojis fotostudiju. Pēcāk tās izmantoja arī deju studija, kas šobrīd atrodas pretējā gaiteņa  pusē.

 Pirmā izrāde 
2009. gada rudenī teātra grupa United Intimacy, kuru dibinājis Viesturs Kairišs un kuras darbībā bija iesaistīta arī tagadējā ĢIT producente Maija Pavlova, meklēja telpas, kur uzvest dejas izrādi  "Männersache/Vīru lietas" (slovēņu horeogrāfa Branko Potočana un režisora Andreja Jarovoja kopdarbs). ĢIT telpas atrada pēc sludinājuma un tika noslēgts īres līgums uz vienu mēnesi. Pēcāk līgums tika pagarināts uz vēl vienu mēnesi. Šī mēneša laikā izveidojās sadarbība ar Mārtiņu Eihi un Kristu Burāni, radošās apvienības "Nomadi" dibinātājiem, kuri meklēja telpas saviem teātra projektiem. Kopīgi tika izdomāts jaunās vietas nosaukums – Ģertrūdes ielas teātris. Gan United Intimacy, gan "Nomadi" šajās telpās turpināja veidot izrādes, līdz "Nomadi" izlēma darboties citur. Pēc tam ĢIT turpina darboties, sniedzot iespējas savas ieceres īstenot kā profesionāliem māksliniekiem, tā radošajām apvienībām.

 Norise 
ĢIT pamatā  ir teātra izrādes, kuras radījuši tādi režisori kā  Vladislavs Nastavševs, Andrejs Jarovojs, Kārlis Krūmiņš, Valters Sīlis, Inga Tropa u. c.  Izrādes ir dažādu žanru un tās tiek īstenotas ar dažādiem izteiksmes līdzekļiem. Šajās telpās var īstenot gan teātra, gan dejas, gan starpdisciplinārās izrādes, kā arī koncertus, izstādes, tematiskos pasākumus un izglītības projektus. ĢIT sadarbojas ar "Skyr"Skyr un "Lauska".Lauska

 Papildtelpas 
ĢIT teritorijā ietilpst arī plaša telpa 2. stāvā, kas teātra darbiniekiem ir kā birojs un apspriedes vieta, bet stundu pirms izrādes tā ir pieejama teātra apmeklētājiem kā foajē, kafejnīca, garderobe un kase.

 Izrādes 
NosaukumsRežisorsLomāsPirmizrādeBalvasMelnā spermaVladislavs NastavševsReinis Boters, Marija Linarte, Jana Ļisova,  Āris Matesovičs un Kārlis Tols13/11/20152015./2016. gada sezonas
„Spēlmaņu nakts” balva: Gada režisors – Vladislavs Nastavševs

„Spēlmaņu nakts” nominācija: Gada mazās formas izrādes

„Spēlmaņu nakts” nominācija:  Gada kostīmu mākslinieks – Vladislavs Nastavševs

Laikraksta "Diena" gada balvu kultūrā. 2016. gadāĀdaAndrejs JarovojsAnta Aizupe, Ivars Krasts06/11/2011Izrāde iekļauta Baltijas Drāmas foruma 2017 programmāAizvakar vienmērAndris KalnozolsEdgars Samītis, Armands Berģis, Ivars Krasts, Ģirts Krūmiņš un Jana Ļisova12/12/2016Jūlijs CēzarsAndrejs JarovojsInāra Slucka, Edgars Samītis, Līga Zeļģe, Jānis Kronis, Ivars Krasts, Emīls Krūmiņš, Romāns Bargais vai Andis Strods, Dārta Daneviča18/08/2017ĻEGIONĀRI. Diskusija ar kaušanosValters SīlisKarls Alms, Kārlis Krūmiņš14/09/20112011./2012. gada sezonas
„Spēlmaņu nakts” balva: Gada latviešu autora darba iestudējums

„Spēlmaņu nakts” nominācija: Gada režisors – Valters Sīlis

„Spēlmaņu nakts” nominācija: Gada aktieris – Kārlis KrūmiņšMemorAgate BankavaIvars Broničs, Taisija Frolova, Modris Opelts24/11/2017Neiekostais elkonisMārcis LācisReinis Boters, Jānis Kronis, Klāvs Mellis03/03/20172016./2017. gada sezonas “Spēlmaņu nakts” nominācija: Gada kustību mākslinieks – Katrīna AlbužeRondoAndrejs JarovojsJana Čivžele un Mārtiņš Upenieks12/08/20152015./2016. gada sezonas „Spēlmaņu nakts” nominācija: Gada mazās formas izrādeTaņas dzimšanas dienaMārtiņš EiheArtūrs Čukurs vai Reinis Boters, Mārtiņš Eihe, Jānis Kronis, Jana Ļisova04/11/2016Izrāde iekļauta Baltijas Drāmas foruma 2017 programmāZiņojums no iekšienesIzrādes veidotāji: apvienība Eliza Rescue Team (Arnita Jaunsubrēna, Kims Vilemss un Lea Šnaidermane) sadarbībā ar Kristīni Gervīnu (Kristin Gerwien)
Izrādes līdzproducenti:Treibstoff teātra festivāls Bāzelē, Hebbel am Ufer teātris Berlīnē, Künstlerhaus Mousonturmteātris Frankfurtē un Ģertrūdes ielas teātris Rīgā06/09/2017

 Atsauces 

 Ārējās saites 
 https://www.instagram.com/geatris/
 https://www.youtube.com/user/gertrudesteatris
 https://twitter.com/geatris
 https://www.facebook.com/gertrudesielasteatris
 Ģertrūdes ielas teātris izrades.lv

Kategorija:Teātri Rīgā
Kategorija:Avotu apkaime